શનિ-રવિમાં બહેન ગ્રામીણ વિસ્તારમાં રાઉન્ડ મારવા નીકળ્યા હતા. તેમણે જોયું કે મન્નાડીપેટ નામના ગામની આસપાસ બહુ ગંદકી છે. તેમનું અમલદારી મગજ કામ કરવા લાગ્યું – આ ગામને કેવી રીતે સ્વચ્છ કરી શકાય? હંમ… લોકોને સરકારી મફત ચોખા નહીં મળે તો જ સફાઇ કરશે. તેથી તેમણે આદેશ બહાર પાડ્યો, ‘…એ શરતોને આધીન રહેશે કે ગામ પાસે પ્રમાણપત્ર હોય કે ગામમાં કોઈ જાહેરમાં જાજરૂ જતું નથી, ચારે બાજુ ઉકરડાં અને પ્લાસ્ટિકનો કચરો ફેલાયેલો નથી, તથા આવું સંયુક્ત સર્ટિફિકેટ ધારાસભ્ય તથા નાગરિક પુરવઠા કમિશનર કચેરીના કોમ્યુન કમિશનરનું હોવું જોઈએ. સર્ટિફિકેટ નહીં હોય ત્યાં સુધી લાભાર્થીને મફત ચોખા અપાશે નહીં. સર્ટિફિકેશન અસલી છે કે કેમ તેની ખરાઇ કરવા માટે ક્રોસવેરિફિકેશન પણ કરવાનું રહેશે.’